cyanic-selkie/wikianc huggingface dataset:
ऐरी
मुख्य बसोवास
हाल बैतडी क्षेत्रमा एक थरी ऐरी बिष्ट नै लेख्छन् भने एक थरी बिष्टहरू ऐरी लेख्ने गर्दछन् । बैतडिमा ऐरीहरूको मुल वास स्थान वाशुलिंग गाविस, शिद्धेश्वर गाविस, गोजरी गाविस, कैलाली जिल्लाको धनगढी नगरपालिका, बोराडाँडी, हसनपुर, कञ्चनपुर जिल्लाको महेन्द्र नगर, वाणी, बैङ्क, रामपुर बिलासपुर, वेलौरी, काठमाडौँ भक्तपुर लगायतका स्थानहरूमा रहेको छ । गौतम गोत्री ऐरीहरूका कुल देवता केदारनाथ, वाशुलिंगा र पृतिनाथ हुन् । अहिले ऐरीहरू नेपालको सरकारी सेवा देखी विभिन्न स्थानमा सबलरूपमा स्थापित भएको पाइन्छ ।
बोडनसी ताल
बोडनसी ताल या कन्सटेन्स ताल जर्मनी, स्विजरल्याण्ड, अष्ट्रीयामा पर्ने एक प्रसिद्ध ताल हो।
एचमियाजिन महल
एचमियाजिन महल अर्मेनियाको विश्व सम्पदा क्षेत्र हो । यो क्षेत्रलाई युनेस्कोले सन २००० मा विश्व सम्पदा क्षेत्र घोषणा गरेको थियो ।
विसं २०७९ को डोटी भूकम्प
नेपाल
नेपालको डोटी जिल्लामा चार जना बालबालिका सहित छ जना मानिस को मृत्यु भयो। उनीहरू घरले भत्किदा पुरिएर उनीहरूको मृत्यु भएको थियो। १२ जना घाइते भएका छन्, जसमध्ये पाँच जना गम्भीर घाइते भएका थिए भने दर्जनौ घरमा क्षति पुगेको छ।
भारत
भारतको उत्तराखण्ड राज्यमा, भूकम्पमा भाग्दै गरेकी एक महिला घाइते भएकी छिन्। कयौं घरमा चिरा परेका छन्।
१९९९ क्रिकेट विश्वकप
१९९९ क्रिकेट विश्वकप ७ औ विश्वकप क्रिकेट प्रतियोगिता हो जुन मुख्यत: इङ्ल्याण्डमा र केही खेलहरू अन्य आयोजक राष्ट्रहरू आयरल्यान्ड, नेदरल्यान्ड, स्कटल्याण्ड र वेल्समा सञ्चालन गरिएको थियोे। यो विश्कपको उपाधि अष्ट्रेलियाले पाकिस्तानलाई ८ विकेटले हराउँदै जितेको थियो। भने नेदरल्यान्ड र दक्षिण अफ्रिका सेमिफाइनल सम्म पुगेका थिए।
यो प्रतियोगिता सहभागी १२ राष्ट्रहरूलाई २ ग्रूपमा बिभाजन गरी खेलाइएको थियो। लिग चरणमा प्रत्येक टिमले एकआपसमा प्रतिस्पर्धा गरेका थिए। प्रत्येक ग्रुपका शिर्ष ३ टिमले सुपर सिक्समा स्थान बनएका थिए। यो १९९९ को बिश्वकपको नयाँ अवधारणा थियो। सुपर सिक्समा समूह ए को प्रत्येक टोलीले समूह बी को प्रत्येक टोलीसँग प्रतिस्पर्धा गरेका थिए। सुपर सिक्सबाट शिर्ष चार टिम सेमिफाइनलमा पुगेका थिए।
टिमहरू
९ वटा पूर्ण सदस्य राष्ट्र र ३ वटा सदस्य राष्ट्र :जसमा केन्या ,पहिलो पटक,बङ्गलादेश र स्कटल्याण्ड १९९७ कोICC Thophyबाट छनौट भएका थिए ।
इङ्ल्याण्ड बहिर
स्कटल्याण्डले ग्रुप B मा आफूले खेलेकोमध्ये २ खेल घरेलु मैदानमा आयोजना गर्यो।वेल्स र आयरल्यान्डले पनि ग्रुप B का एकएक ओटा र नेदरल्यान्डले ग्रुप A को एउटा खेल सञ्चालन गर्यो ।
फाइनल
==Statistics==
मेलबक्स (अनुप्रयोग)
मेलबक्स आइओएस र एन्ड्रोइडका लागि सृजना एक फ्रिवेयर ई डाँक प्रबन्धन अनुप्रयोग हो। यसलाई अर्चेष्ट्रा निगमले विकास तथा सञ्चालन गरेको छ। यसले यसको उपयोगिता र नवीन सुविधाहरूको लागि असङ्ख्य प्रविधि ब्लगहरूको ध्यानाकर्षण गर्न सफल भएको थियो। सुरू हुनुभन्दा एक हप्ता अघि, एक पूर्व-दर्ता अवधिले आरक्षणहरूको प्रतीक्षा सूचीमा ३,८०,००० परिणाम दिएको थियो। ७ फेब्रुअरी २०१७ मा, आइओएसको लागि अनुप्रयोगको रूपमा सार्वजनिक भए लगत्तै यो त्यस दिन एप ष्टोरमा दोस्रो सबैभन्दा डाउनलोड गरिएको नि: शुल्क अनुप्रयोग बनेको थियो। यसको सुरुवाती प्रक्षेपण ७ फेब्रुअरी २०१३ मा गरिएको थियो।
डिसेम्बर २०१५ मा, ड्रपबक्सले मूलभूत डाँकलाई कायम गर्न नसकेको भन्दै मेलबक्सको विच्छेदनको घोषणा गरेको थियो। अघि घोषण गरिए अनुसार, यो अन्ततः २६ फेब्रुअरी २०१६ मा पूर्ण रूपमा बन्द गरिएको थियो।
विशेषता
मेलबक्स जिमेल र आइक्लाउड खाताहरूमा सीमित थियो। यसले याहुको डाँकलाई ३ दिनका लागि समर्थन गरेको थियो। मेलबक्स चालू गर्न, कम्पनीका सेवकहरूलाई प्रयोगकर्ताको इ डाँक खातामा पहुँच प्रदान गर्न आवश्यक पर्दछ। उक्त पहुँच एपीआई (जीमेल) वा सिधा पहुँच (आइक्लाउड) मार्फत गर्न सकिन्छ। मेलबक्सको सेवकहरूले बारम्बार प्रयोगकर्ताको ईमेल खातालाई सूचनाहरू प्रदान गर्न प्रश्न गर्दथे र लामो समयसम्म पृष्ठभूमिमा चल्नु बिना नै अनुप्रयोगलाई यसको सामग्री पुन: ताजा गर्न अनुमति दिन्थ्यो।
आलोचना
अनुप्रयोगको सार्वजनिक पछि, यो अमेरिकी कम्पनी गुगलको जीमेल खाताहरूमा मात्र उपलब्ध भएको थियो। डिसेम्बर २०१३ देखि, अनुप्रयोगले आइक्लाउड डाँकका खाताहरूलाई पनि समर्थन गरेको थियो, तर सुरुवातको बेला आइक्लाउड पासवर्ड मेलबक्सको सेवकहरूमा थपिएको थियो, जुन जीमेल खाताहरूका लागि आवश्यक थिएन।
वाष्प टर्बाइन
वाष्प टर्बाइन (Steam Turbine) एउटा प्राइम मूभर (prime mover) हो जसमा वाफको ताप उर्जालाई गति ऊर्जामा रूपान्तरण गरेर, उच्च-गतिको वाफलाई रोटरमा राखिएका धेरै ब्लेडहरूमा प्रहार गरिन्छ, जसले गर्दा ब्लेडहरू घुम्छन् र यसले काम गर्दछ। रेसीप्रोकेटिङ स्टीम इन्जिनमा, वाफको स्थिर दबाब(Pressure)द्वारा पिस्टनमा कार्य  गरिन्छ। यद्यपि इन्जिनमा वाफ पिस्टनसंगै चल्ने भएपनि वाफको गति ऊर्जाले इन्जिनको कार्यमा नगण्य प्रभाव पार्छ। स्टीम टर्बाइनमा स्टीम इन्जिन (Steam Turbine)को भन्दा उच्च गति हासिल हुन्छ। टर्बाइनको पार्टपुर्जाको सन्तुलन राम्रो हुन्छ। वाफको समान मात्रा र समान अवस्थामा, वाफ टर्बाइनले स्टीम इन्जिन भन्दा बढी शक्ति उत्पादन गर्न सक्छ। वाष्प इन्जिनमा केही वर्ष काम गरेपछि वाफको खपत बढ्छ, तर टर्बाइनमा यो अवस्था  आउँदैन। टर्बाइनको सबैभन्दा ठूलो फाइदा यो हो कि यसले सीधै घूर्णक गति (Rotary Motion) उत्पादन गर्दछ, जबकि स्टीम इन्जिनमा, रेसिप्रोकेटिङ गति बाट रोटरी गति प्राप्त गर्न   छुट्टै पार्टपुर्जा प्रणाली प्रयोग गर्नुपर्छ।
बोइलर (Boiler)मा, उच्च दबाव र सुपरहिट तापक्रम (Superheated temperature)मा वाफ उत्पन्न हुन्छ। जब यो वाफ टर्बाइन पुग्छ, त्यस समयमा यसमा धेरै मात्रामा तातो ऊर्जा हुन्छ र यसको दबाब पनि कम चापमा घुम्न सक्ने गरी उच्च हुन्छ। तर त्यसबेला यसको गति ऊर्जा (Kinetic Energy) नगण्य हुन्छ। तसर्थ, वाष्पले केही काम गर्न अघि, यसको ताप ऊर्जा गति ऊर्जामा परिणत हुन्छ। राम्रोसँग डिजाइन गरिएका उपकरणहरूमा वाफको विस्तार बात बाट यो परिवर्तन हुन्छ । वाफको विस्तार  एउट क्रिया (Single Stage) वा बहु क्रियामा (Multiple Stage)मा पुरा हुन्छ । यसको अर्थ मतलब यो हो कि ताप ऊर्जा (Heat Energy)लाई गति ऊर्जामा रूपान्तरण गर्न धेरै स्थिर यन्त्रहरू प्रयोग गरिन्छ, र प्रायः चलिरहेको यन्त्र दुई स्थिर यन्त्रहरू बीचमा राखिन्छ। स्थिर उपकरणमा प्राप्त हुने गति ऊर्जालाई त्यसपछिको  चलिरहेको यन्त्रमा काम गर्न प्रयोग गरिन्छ।
संक्षिप्त इतिहास
विश्वको पहिलो घुम्ने इन्जिन हिरो अफ अलेक्जान्ड्रियाले सन् ५० ईश्वी मा बनाएका थिए। यसमा दुई पिभोटहरू बीचमा राखिएको खोक्रो बल (Hollow Ball) राखिएको थियो । टर्बाइनको तल्लो भागमा, वाफ बनाउनको लागि एउटा भाँडो राखिएको थियो। त्यहाबाट बाफ बलमा प्रवेश गर्थ्यो । त्यहाँबाट बलसँग जोडिएका दुईवटा रेडियल ट्युबबाट वाफ निस्किन्थ्यो, जसका कारण बल घुमिरहन्थ्यो । यो टर्बाइन एकदम सरल थियो। हिरोको टर्बाइनको आधारमा धेरै वैज्ञानिकहरूले यसको विकासको लागि अनुसन्धान गरे। त्यससमयदेखि विभिन्न डिजाइनका टर्बाइनहरू बनाइएका छन्, तर ती सबै प्रोटोटाइप नमुनाहरू मात्र थिए छन्। ती टर्बाइनहरू व्याबहारिक रुपमा लाभदायक मानिएका थिएनन् । पहिलो सफल टर्बाइन सन् १६२९ ईस्वी मा Giovanni Vranca द्वारा निर्माण गरिएको थियो। यो पहिलो आवेग टर्बाइन थियो।
वाष्प टर्बाइन को प्रकार
स्टीम टर्बाइनहरू मुख्यतया दुई प्रकारका हुन्छन्:
आवेग टर्बाइन
आवेग टर्बाइनमा, नोजलमा मात्र बाश्प प्रसारित हुन्छ। चलिरहेको ब्लेड हुदै पास भएपछि वाष्पको दबाबमा कुनै परिवर्तन हुँदैन, अर्थात्, वाष्पको प्रवेशद्वार र बाहिर निस्कने छेउमा वाष्पको दबाब समान रहन्छ रहन्छ। वाष्प गतिमान ब्लेड अनेकौ पङ्क्तिहरूबाट बग्छ र यस प्रवाहको गति ऊर्जा उपयोगी कार्यमा रूपान्तरण हुन्छ। यस प्रकारको पहिलो सफल टर्बाइन डी लाबाल (De laval) को टर्बाइन थियो। यो एक आवेग चक्र हो, जसमाथि परिधिमा राखिएका नोजलहरूबाट वाष्प निस्कन्छ र  टक्कर हुन्छ। यो टर्बाइन ३०,००० परिक्रमण प्रति मिनटको गतिमा चल्छ । यो टर्बाइन कम दबाव वाष्प लागि उपयुक्त हुन्छ। यस प्रकारको टर्बाइनको ब्लेडको इनलेट र आउटलेट कोण बराबर हुन्छन्।
आवेग-प्रतिक्रिया टर्बाइन (Impulse-Reaction Turbine)
त्यसैले यस प्रकारको टर्बाइनलाई 'आवेग प्रतिक्रिया टर्बाइन' भनिन्छ। वास्तवमा, यो नामकरण अशुद्ध छ, किनकि त्यहाँ कुनै टर्बाइन छैन जसलाई शुद्ध प्रतिक्रिया टर्बाइन भनिन्छ। यस प्रकारको टर्बाइनका दुई मुख्य उदाहरणहरू हुन्:-
राष्ट्रमण्ड खेल
राष्ट्रमण्ड खेल पहिलोपटक सन् १९३० मा भयो । यो प्रतिसपधर्मा प्रत्येक चार वर्षमा हुन्छ । बेलायतका पूर्वउपनिवेश राष्ट्रबीच हुने यो प्रतिस्पर्धालाई स्न १९३० देखि सन् १९५० सम्म ब्रिटिश एम्पाएर गेम्स (British Empire Games) का नामले खेलियो । सन् १९५४ देखि सन् १९६६ सम्म ब्रिटिश एम्पाएर एण्ड कमन्वेल्थ गेम्स (British Empire and Commonwealth Games) नाम रह्यो । सन् १९७० र १९७४ ब्रटिश कमन्वेल्थ गेम्स (British Commonwealth Games) नाम रह्यो । सन् १९७५ देखि सन्  १९९८ कमन्वेल्थ गेम्स रह्यो । सन् २००१ मा कमन्वेल्थ गेम्स फेडेरेसन् (Commonwealth Games Federation) स्थापना भएपछि यसैअन्तर्गत खेल भइरहेको छ । सन् २०१४ को बीससौँ राष्ट्रमण्ड खेल बेलायतको ग्लासगो शहरमा भयो ।
हंसोपनिषद
हंसोपनिषद शुक्ल यजुर्वेदीय शाखा को अन्तर्गत एक उपनिषद हो। यो उपनिषद संस्कृत भाषामा लिखित छ। येसको रचियता वैदिक काल को ऋषिहरु हुन् भन्ने मानिन्छ तर मुख्यत वेद व्यासलाई उपनिषदहरूको लेखक मानिन्छ।
यान्देक्स भिडियो
यान्देक्स श्रव्य दृश्य बहुराष्ट्रिय इण्टरनेट निगम यान्देक्सले सुरु गरेको एक श्रव्य दृश्य साझेदारी सेवा थियोे। यसमा खोजी, तेस्रो-पक्षीय श्रव्य दृश्य साझेदारी वेबसाइटहरू र समाचार वेबसाइटहरूमा प्रदर्शन गरिएको थियोे। यान्देक्स श्रव्य दृश्य २८ जुलाई २०१४ सम्म नि: शुल्क श्रव्य दृश्य साझेदारी सेवा थियो।
यस सेवाको प्रमुख पृष्ठमा रहेको उत्कृष्ट शीर्ष २० श्रव्य दृश्यहरूको सूचीले गत २४ घण्टा देखिका रूनेट दर्शकहरूलाई मनपर्ने खालको भिडियोहरू देखाउँछ। यस्ता श्रव्य दृश्यहरूको कलन विधि निर्धारण गर्नका लागि यसले श्रव्य दृश्य साझेदारी सेवामा अवलोकन र टिप्पणी, श्रव्य दृश्यमा प्रयोग भएका सन्दर्भहरूका साथसाथै गणीतिय स्थिर परिणामहरूको पनि उपयोग गर्दछ।
श्रव्य दृश्यको लागि खोजी
यस वेबसाइटमा श्रव्य दृश्यहरूको खोजी गर्दा, प्रयोगकर्ताहरूलाई तिनिहरूलाई चासो लाग्ने वा मन पर्ने खालको श्रव्य दृश्यहरूको सङ्गालोबाट छनौट गर्न सक्छन्। छनौटहरू, स्रोत र श्रव्य दृश्यको अवधिद्वारा कार्यान्वयन गरिएका थिए। प्रयोगकर्तालेहरूद्वारा बनाइएको भिडियोहरूको आफ्नो श्रव्य दृश्य सङ्ग्रह वा मनपर्ने खण्ड थप्न सक्छन्। श्रव्य दृश्य सङ्ग्रहहरू सबै प्रयोगकर्ताहरूमा पूर्वनिर्धारित रूपमा रहेका हुन्छन्।
पूर्वनिर्धारित रूपमा प्रयोगकर्ताहरूसँग साधारण छनौट नामक सुविधा रहेको हुन्छ जसको प्रयोगले प्रयोगकर्ताहरूले गरेका खोज नतिजाहरूमा बालबालिकाहरूका लागि अनुपयुक्त सामग्रीहरू हटाइएको हुन्छ। श्रव्य दृश्यहरू नियमित रूपमा प्रकाशन गर्ने स्रोत मालिकहरूले यान्देक्ससँग सम्झौता गरि, एक्सएमएल ढाँचामा नयाँ श्रव्य दृश्यहरूको बारे जानकारी लिन सक्छन् जसले तिनीहरूलाई खोज परिणामहरूमा छिटो देखाउन सक्षम पार्दछ। यान्देक्स श्रव्य दृश्यले यसको बन्द हुनु पूर्व एकीकृत ब्लग सेवाको सञ्चालन गर्दै आइरहेको थियो।
कसरी काम गर्दछ
श्रव्य दृश्यहरूलाई वर्णन गर्नको लागि "शीर्षक" र "विवरण" प्रयोग गरिन्छ, र श्रेणीहरूलाई लेखक वा अन्य यान्देक्स प्रयोगकर्ताहरूद्वारा श्रव्य दृश्यहरूमा प्रदर्शन गर्न सकिन्छ।
पहुँच व्यवस्थापनले तपाईलाई निम्न उल्लेखित स्तरहरूमा एक श्रव्य दृश्य वा सम्पूर्ण सङ्ग्रहको अवलोकन सीमित गर्न अनुमति दिन्छ जसमा "सबैलाई देखाउनुहोस्," "केवल साथीहरूलाई" (ब्लग-सेवा वाईए डटरूबाट) वा "केवल मालिकलाई मात्र समावेश छन्।
नाद
नाद धुन हो । ब्रह्म भनेको पनि त्यही नाद हो । अर्थात् आफ्नो शरीरको धुन आफैंले सुन्नु । त्यसैमा रमाउनु नाद ब्रह्म हो । नादबाट शब्द बन्छ । नटेश्वर शिवले त्यसै गरे । शिव नादबाट १४ कोटी (थरी) का शब्द निस्किए– अ, इ, उ, ण, ऋ, लृ क आदि । यी निस्किएका शब्द नै शब्द ब्रह्म हुन् । ध्यानस्थले सुन्ने शब्द तिनै हुन् । यी नाद र शब्दहरूलाई एकसाथ झंकारित गर्ने अक्षर ॐ हो । त्यसैले ॐ आफैंमा नाद ब्रह्म हो । शब्द ब्रह्म हो । मान्त्रिक एवं तान्त्रिकहरूको चिन्तनमा नाद र शब्दले गति दिन्छ । ॐले गतिलाई झंकरित गर्ने तागत दिन्छ । यस अर्थमा ॐ ब्रह्म ऊर्जा तान्ने एकल नाद हो । शब्द हो । ऋग्वेदको पहिलो मण्डल त्यसै भन्छ । शिवले निकालेका १४ कोटीका शब्दमा क्रमबद्धता छ । फोनिक्स छ । सङ्केत छ । संगीत छ । धड्कन  छ । अनि नाचको ताल छ । अर्थात् शब्द, गीत, संगीत, सङ्केत, धुन, धड्कन, नाच, ताल आदि सबै १४ कोटीकै अक्षरमा गुम्फित छन् । त्यसैबाट बन्छन् । त्यही नमिले ताल भंग हुन्छ । शब्द भंग हुन्छ । लय भंग हुन्छ । क्रम भंग हुन्छ । यी कुरालाई हृदयंगम गरी पाणिनीले शिव प्रदत्त शब्द ब्रह्मलाई लयबद्ध गरे । चारवटा संयुक्त स्वर पनि राखे । अनि १८ कोटीका स्वर अक्षर पारी लयबद्ध गरिएका अक्षरहरूका नाम हो, बाह्रखरी । अर्थात् शब्दहरूको ध्वनिको प्रस्तुति बैखरी हो । बैखरी ऋग्वेद (१०–२५) को शब्दमा वाक शक्तिकै अभिव्यक्ति हो । बोलीचालीमा बाह्रखरी भयो । शास्त्रीय शब्द बैखरी हो । त्यही नाद मासिए अर्थ लाग्छ त ? नाद ब्रह्मवाला भन्छन्– लाग्दैन ।
यान्देक्स भिडियो
कसरी काम गर्दछ
पूर्वनिर्धारित रूपमा, प्रयोगकर्ताहरूसँग "मनपर्ने श्रव्य दृश्य" को सङ्ग्रह हुन्छ जसमा प्रयोगकर्ताहरूले छिटो सूत्र प्रयोग गरेर श्रव्य दृश्यहरू राख्न सक्नेछन् जसमा हरेक भिडियोको नजिकमा हृदयको प्रतिमा प्रदर्शित हुने गर्दछ। उक्त सङ्ग्रहमा प्रयोगकर्ताद्वारा उर्ध्वभरण गरिएको श्रव्य दृश्यहरू मात्र हुँदैनन्। यसमा तेस्रो-पक्षीय श्रव्य दृश्य साझेदारी सहित उर्ध्वभरण गरिएको हुन सक्छ जसले अन्य प्रयोगकर्ताहरूको श्रव्य दृश्य समावेश गर्न सक्दछ।
नाद
प्रत्येक चक्रको आआफ्नै मूल ध्वनि हुन्छ । त्यहाँ भएका अरू नाडीले त्यही ध्वनि पछ्याउँछन् । मूलाधारको ध्वनिमा चिपचिप गर्ने नाद हुन्छ । स्वाधिपठानमा चञ्च गर्ने । मणिपुरमा घन्ट ध्वनि हुन्छ । अनाहतमा बाँसुरी नाद वा ध्वनि हुन्छ । आज्ञा चक्रमा हं अं, क्षं, ॐ नाद हुन्छ । सहश्र चक्रमा ज्ञानको स्फुरण हुन्छ । नाद हराउंँछ ।
तीनवटैको समवेत स्वरलाई नाद ब्रह्म भनिन्छ । अको उच्चारण गर्दा त्यसमा उ मिसाउनु पर्छ भने उ को उच्चारण गर्दा म मिसाउनु पर्छ । यी तीनवटाको स्वतन्त्र र मिसाएर अलग अलग उच्चारण गर्दा ओंकारको सही उच्चारण हुन्छ । यसको उच्चारण गर्दा पूर्ण शक्ति लगाएर गर्नु पर्छ । भाषा शास्त्रमा यो मात्र एक यस्तो अनौठो सार्थक शब्द हो जसलाई उच्चारण गर्दा जिब्रो चलाउनु पर्दैन । जिब्रोले कहीं आघात नगरी उच्चारण गर्न सकिन्छ । त्यही कारणले यसलाई अनाहत नाद भनिएको हो र विश्वको जुनसुकै भाषा बोल्नेले पनि यसको शुद्ध र स्पष्ट उच्चारण गर्न सक्छ ।
यान्देक्स भिडियो
वेबसाइटमा ठूलो परिवर्तन
सेवा बन्द भएता पनि यसको खोजी भाग भने यथावत्नै रहेको थियो र यसले आफ्नो काम पूर्णरूपमा सञ्चालन र विकासको क्रममा थियो। तपाई यस सेवाको प्रयोग गरी श्रव्य दृश्यहरू डाउनलोड गर्न खोजेमा यान्देक्स डिक्समा डाउनलोड हुन्छ। तथापि, प्रयोगकर्तासँग सीमित दृश्य विकल्प रहेको हुन्छ।
नाद
सृष्टिको आदि अवस्थाका बारेमा अध्ययन गर्दा वैज्ञानिकहरु त्यस बेलाको कल्पना गर्दछन् जब पृथ्वीमा जीवहरूको उत्पत्ति भइसकेको थिएन तर सुरु हुने पूर्वाधारहरु थिए । पृथ्वी पूर्णतया जलमय र एकदम सुनसान थियो । ब्रह्माण्डका तारा र नक्षत्र बाहेक पृथ्वीलाई हेर्ने कोही थिएन । त्यस निरपेक्ष सुनसानमा पृथ्वीमा पनि एक ध्वनि थियो । किनभने निस्तब्ध शान्ति अवस्थामा पनि एउटा ध्वनि हुन्छ । त्यो सुनसानको शान्त आवाज ॐकारको ध्वनिसंग मिल्दोजुल्दो हुनुपर्छ भन्नेमा ध्वनिशास्त्रीहरु सहमत छन् । यस्तो आवाजलाई आफुभित्र सुन्ने सन्तहरूको कमी छैन । शंख भित्रबाट आउने ध्वनि निस्तब्ध शान्ति अवस्थाको ध्वनिकै प्रतीक मानिन्छ ।
भर्तृहरिका अनुसार एकाग्रचित्त भइ घोरिएका परमेष्ठि ब्रह्माजीको हृदयाकाशबाट कण्ठ तालु आदि आदि संघर्ष नभएको एक अत्यन्त विलक्षण अनाहत नाद प्रकट भयो । त्यही अनाहत नादबाट अ, उ, म् यी तीन मात्राहरूले युक्त ओम् प्रकट भयो । । यस शक्तिले नै प्रकृति अव्यक्तबाट व्यक्र रूपमा परिणत भयो । ओंकार स्वयं अव्यक्त अनादि हो । परमात्म स्वरुप भएकोले स्वयं प्रकाश हो । ओंकार शब्दद्वारा परमात्माका स्वरूपको बोध हुन्छ । श्रवणेन्द्रिय शक्ति लुप्त भएको अवस्थामा पनि ओंकर शब्द भित्र ध्वनित हुन्छ ।  अ, उ, र म् यी तीन वर्ण सत्व, रज र तम तीन गुणहरु, ऋक्, यजु, साम तीन नामहरु, भूः, भुवः, स्वः तीन अर्थहरु, जाग्रत, स्वप्न, सुषुप्ति तीन वृत्तिहरूको रूपमा तीन तीन संख्या हुने भावहरु धारण गर्दछन् । ओंकारबाट नै ब्रह्माजीले अ देखि औसम्मका स्वर र क देखि ह सम्मका व्यंजन, ह्रस्व, दीर्घ आदिले युक्त वर्णमाला बनाए । जसबाट चार वेदहरु प्रकट भए । यसरी सम्पूर्ण वेद ॐको विस्तार मात्र हो ।
योगचूडामणि उपनिषद
धिरागू
धिरागू (धिवेही: ދިރާގު) सन् १९८८ मा स्थापित माल्दिभ्सको पहिलो तथा प्रमुख दूरसञ्चार कम्पनी हो।
धिरागूको, धिवेही राजेजी गूलहनको छोटो रूप हो। (धिवेही: ދިވެހިރާއްޖޭގެ ގުޅުން) – नेपालीमा अर्थ: माल्दिभ्सको जडान)
धिरागूले पानी माथी संसारको सबैभन्दा लामो मध्ये एक सूक्ष्मतरङ्ग सञ्चारण कायम राखेको छ। यो ६५ किलोमिटर लामो तरङ्गले भूमध्यरेखा हुँदै फुभामुलाह देखि गाफू धालूलाई जोड्दछ जसले गर्दा गाफू अलिफू पनि यसै तरङ्ग मार्फत जोडिन्छ।
इतिहास
धिरागू माल्दिभ्सको पहिलो दूरसञ्चार कम्पनी भएता पनि यो दूरसञ्चार सेवा प्रदान गर्ने पहिलो कम्पनी भने हैन। दूरसञ्चार सेवा माल्दिभ्समा आधिकारिक रूपमा पहिलोपटक २३ डिसेम्बर १९४३ मा माल्दिभियाली सरकारले सुरु गरेको थियो। १७ मे १९७७ मा, केबल एण्ड वायरलेसले दूरसञ्चार सेवा प्रदान गरेको थियो। पछि, सन् १९८८ मा केबल एण्ड वायरलेर र माल्दिभियाली सरकार मिलेर संयुक्त कम्पनी धिरागूको स्थापना गरेका थिए जसले गर्दा यो पहिलो माल्दिभियाली दूरसञ्चार कम्पनी बनेको थियो। पछि यो सार्वजनिक कम्पनीमा रूपान्तर भएको थियो र यसमा हाल ४१.८% भागको स्वामित्व माल्दिभियाली सरकारको छ र ५२% भाग बहराइनको बाटेलको स्वामित्वमा छ भने ६.२% भाग सार्वजनिक स्वामित्व रहेको छ।
महत्त्वपूर्ण घटनाहरू
धिरागूले डमेष्टिक फाइबर अप्टिक केबलको स्थापना गर्‍यो।
प्रतिस्पर्धीहरू
राजी अनलाइन (आरओएल), सन् २००३ मा स्थापित माल्दिभ्सको दोस्रो दूरसञ्चार कम्पनी र धिरागूको यहिलो प्रतिस्पर्धी हो। आरओएल माल्दिभ्सको दोस्रो इण्टरनेट सेवा प्रदायक हो।
सन् २००५ मा, वाटनिया दूरसञ्चार कम्पनी – एक कतारी दूरसञ्चार कम्पनी हाल उरिदू समूह को अधिनमा रहेको छ जुन चाहिँ ओरिदू समुहमा समायोजन भएको थियो र यसले दोस्रो मोबाइल फोन सञ्चालक रूपमा इजाजतपत्र प्राप्त गरेको थियो। सुरुमा यसले वाटनिया दूरसञ्चार माल्दिभ्सको रूपमा सेवा सञ्चालन गरेको थियो र १ अगष्ट २००५ देखि दूरसञ्चार सेवा प्रदान गरेको थियो।
पौवादुङमा गाउँपालिका
नेपालमा ७४४ स्थानीय तह लागू हुँदा भोजपुर जिल्लामा साविकका च्याङ्ग्रे, तिवारी भञ्ज्याङ, सानो दुम्मा, ठूलो दुम्मा, वास्तिम र श्यामशिला गाउँ विकास समितिहरूलाई समेटेर पौवादुङमा गाउँपालिका बनाइएको हो । यस गाउँपालिकालाई ६ वडामा विभाजन गरिएको छ । यस गाउँपालिकाको कूल जनसङ्ख्या १५,३९४ रहेको छ । यसको क्षेत्रफल ११८.८६ वर्गकिलोमिटर रहेको छ । यस गाउँपालिकाको केन्द्र साविकको च्याङ्ग्रेको कार्यालयमा राखिएको छ ।
जार्तनोत्स महल
जार्तनोत्स महल यमनको विश्व सम्पदा क्षेत्र हो । यो क्षेत्रलाई युनेस्कोले सन २००० मा विश्व सम्पदा क्षेत्र घोषणा गरेको थियो ।
मानक भाषा
मानक भाषा एक भाषिका हो जुन व्याकरण र उपयोगको पर्याप्त संहिताकरणबाट गुज्रिएको छ, यद्यपि कहिलेकाहीँ यो शब्दले एक भाषाको सम्पूर्णतालाई जनाउँछ जसमा यसको प्रजातिहरू मध्ये एकको रूपमा मानकीकृत फारम समावेश हुन्छ।
सामान्यतया, ठोस मानकीकरणबाट गुज्रने भाषा प्रजातिहरू वाणिज्य र सरकारका केन्द्रहरूसँग सम्बन्धित बोलीहरू हुन्। भाषिक मानवशास्त्रीहरूले "सन्दर्भ विस्थापन" र समाजशास्त्रीहरूले "कार्यक्रमको विस्तार" भनेर बोलाउने प्रक्रियाहरूद्वारा, यी प्रजातिहरूले वाणिज्य र सरकारसँग सम्बन्धित सामाजिक प्रतिष्ठा प्राप्त गर्छन्। यी प्रक्रियाहरूको समाजशास्त्रीय प्रभावको रूपमा, यस भाषाका धेरैजसो प्रयोगकर्ताहरूले मानक भाषा स्वाभाविक रूपमा उच्च छ भनेर विश्वास गर्न वा यसलाई भाषाका अन्य प्रकारहरूको न्याय गर्ने भाषिक आधारभूत रूपमा विचार गर्न आउँछन्।
हिन्दी-उर्दू
हिन्दुस्तानी भाषाका दुई मानकीकृत दर्ताहरूको भारतमा कानूनी स्थिति छ: मानक हिन्दी (२३ सह-आधिकारिक राष्ट्रिय भाषाहरू मध्ये एक) र उर्दू (पाकिस्तानको आधिकारिक भाषा), फलस्वरूप, हिन्दुस्तानीलाई प्रायः "हिन्दी-उर्दू" भनिन्छ।
टोगो महिला राष्ट्रिय फुटबल टोली
टोगो महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा टोगोको प्रतिनिधित्व गर्ने महिला फुटबल टिम हो । यो टोगो फुटबलको लागि शासकीय निकाय टोगो फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र सिएएफको सदस्य राष्ट्र हो ।
मानक भाषा
अङ्ग्रेजी
संयुक्त अधिराज्यमा, मानक भाषा ब्रिटिस अङ्ग्रेजी हो, जुन बेलायत र वेल्सको चान्सरीको मध्यकालीन अदालतको भाषामा आधारित छ। सत्रौं शताब्दीको उत्तरार्ध र अठारौं शताब्दीको प्रारम्भमा, मानक अङ्ग्रेजी उच्च वर्गको भाषिक मानकको रूपमा स्थापित भयो, जसमा साथीहरू र भद्रहरू मिलेर बनेका थिए।
भाजी
भाजी भारतीय उपमहाद्वीपबाट उत्पत्ति भएको एक प्रकारको खाजा हो। यो मसलादार तातो तरकारीहरू, र भाजी सामान्यतया प्याजबाट बनाइन्छ। यो भारतमा लोकप्रिय खाजा हो, र भाजी पाकिस्तान र ट्रिनिडाड र टोबागोमा पनि धेरै लोकप्रिय छ।
क्षेत्रीय प्रजातिहरू
दक्षिणी र पश्चिमी भारत बाहिर, त्यस्ता तयारीहरू प्रायः पकोरा भनेर चिनिन्छन्। यसको भिन्नताहरूमा चिली बज्जी, आलु बज्जी, प्याज बज्जी, प्लाटेन बज्जी र रोटी बज्जी (वा ब्रेड पकोडा) समावेश छन्। अर्को संस्करणलाई बोन्डा (दक्षिण भारतमा), वाडा (महाराष्ट्रमा) र गोटा (गुजरातमा) भनिन्छ। बोन्डामा आलु वा मिश्रित तरकारी भरिन्छ भने गोटा हरियो मेथीको पातले बनाइन्छ।
सांस्कृतिक महत्व
भाजीहरू परम्परागत पंजाबी पाकिस्तानी र गुजराती मराठी, तमिल, कन्नड र तेलुगु व्यञ्जनहरूको एक भाग हो जुन विशेष अवसरहरूमा र चाडपर्वहरूमा सेवा गरिन्छ। तिनीहरू सामान्यतया एक कप कफी, चिया, वा यामीनको परम्परागत सेवाको साथ सेवा गरिन्छ। तिनीहरू मिर्ची भज्जी बनाउन केराको मिर्च प्रयोग गर्छन्।
माझकोट
माझकोट प्युठान जिल्लामा अवस्थित एक गाउँ विकास समिति हो।
अक्षि उपनिषद
अक्षि उपनिषद कृष्ण यजुर्वेदीय शाखा को अन्तर्गत एक उपनिषद हो। यो उपनिषद संस्कृत भाषामा लिखित छ। येसको रचियता वैदिक काल को ऋषिहरु हुन् भन्ने मानिन्छ तर मुख्यत वेद व्यासलाई उपनिषदहरूको लेखक मानिन्छ।
अमृतनादोपनिषद
अमृतनादोपनिषद कृष्ण यजुर्वेदीय शाखा को अन्तर्गत एक उपनिषद हो। यो उपनिषद संस्कृत भाषामा लिखित छ। येसको रचियता वैदिक काल को ऋषिहरु हुन् भन्ने मानिन्छ तर मुख्यत वेद व्यासलाई उपनिषदहरूको लेखक मानिन्छ।
भार्केन
भार्केन फिनल्यान्डको विश्व सम्पदा क्षेत्र हो । यो क्षेत्रलाई युनेस्कोले सन २००० मा विश्व सम्पदा क्षेत्र घोषणा गरेको थियो ।
खलङ्गा, बैतडी
खलङ्गा नेपालको सुदूरपश्चिमाञ्चल विकास क्षेत्रको महाकाली अञ्चल, बैतडी जिल्लामा अवस्थित गाउँ विकास समिति हो।
कजान विद्यालय हत्याकाण्ड
कजान विद्यालय हत्याकाण्ड ११ मे २०२१ मा घटेको थियो। रुसको कजान, तातारस्तानको एक विद्यालयमा उक्त गोलीकाण्ड घटेको थियो। गोलीकाण्डमा नौ जना (सात विद्यार्थी र दुई शिक्षक) को मृत्यु र अन्य २३ जना घाइते भएका थिए। इल्नाज गलेभियभ को रूपमा चिनाइएको हमलावरलाई १२ मे २०२१ मा दुई वा दुईभन्दा बढी व्यक्तिहरूको हत्यामा दोषी भएको अभियोग लगाइएको थियो र उनलाई हिरासतमा पनि राखिएको थियो।
घटना
रुसको तातरस्तानको कजानस्थित एक विद्यालयमा सामूहिक गोली प्रहार भएको थियो। उक्त गोलीकाण्डको समयमा ७१४ विद्यार्थी र ७० जना कर्मचारीको उपस्थिति रहेको थियो। स्थानीय समय अनुसार, बिहानको ९:१९ बजे हमलावर इल्नाज गलेभियभ लाई परिचयपत्र आवश्यक पर्ने भन्दै सुरक्षा प्रणालीद्वारा विद्यालयको मुख्य प्रवेशद्वारमा रोकिएको थियो।  सुरक्षाकर्मीले दुई व्यक्तिले उनलाई भित्र पस्नबाट रोक्नेे प्रयास गरेका थिए भने त्यसै बेलामा, गलेभियभ ले उनीहरू माथि जथाभावी गोली चलाएका थिए।   तिनीहरू दुवै घाइते भएका थिए र तिनीहरूमध्ये एक जना, प्राविधिक अधिकृतले ९:२५ मा आपतकालीन बटन थिच्न सफल भएका थिए जसले गर्दा संसूचक उत्पन्न भएको थियो। सचेतक ध्वनिले भवनका शिक्षकहरूलाई सचेत गराएको थियो, जसले गर्दा तिनीहरूले आफ्नो कक्षा कोठा बन्द गरेेेेेेका थिए। शिक्षकहरूलाई आफ्नो कक्षा कोठा बन्द गर्न आह्वान गर्दै भवनमा रेडियो सञ्चार पनि पठाइएको थियो।
त्यसपछि गलेभियभ भवनभित्र पसेका थिए बिस्फोटक बस्तु स्थापना गरेका थिए। त्यसपछि उनी तेस्रो तलामा पुगेकाा थिए। कक्षा ३१० मा गएर ७ जना विद्यार्थी र १ जना शिक्षकको हत्या गरेका थिए। गोली चलेको बेला १७ वटासम्म गोली चलेको थियो। केही विद्यार्थीहरू तेस्रो तलाको झ्यालबाट हामफालेर भागेका थिए। बीस मिनेटको अन्तरालमा विद्यालय पुरै खाली गरिएको थियोे। प्रहरी ९:३३ मा घटनास्थलमा आएर तुरुन्तै गलेभियभलाई हिरासतमा लिएका थिए।
विद्यालय बाहिर र भित्रको भिडियो फुटेजहरू सामाजिक सञ्जालमा सार्वजनिक गरिएको थियो जसमा कक्षाकोठाको झ्यालको प्रयोग गरेर केही विद्यार्थीहरू भाग्न सफल भएको देखाउँदछ हमलावरलाई प्रहरीले पक्राउ गरिएको दृश्य पनि कैद भएका थिए। सुरक्षाकर्मीले तेस्रो तल्लाका २३ जनालाई उद्धार गरेका थिए।
पीडित
गोली चल्दा आठ कक्षाका सात जना र दुई जना वयस्क मारिएका थिए। घाइतेहरू ७ देखि १५ वर्षका २० जना र वयस्क तीन जना रहेका थिए। कम्तीमा १२ जना विद्यार्थीलाई गोली हानी घाइते बनाएको थियो। आपतकालीन अवस्था मन्त्रालयले ५ जना विद्यार्थी सहित ९ जना घाइतेलाई कजानबाट झुकोभस्कीसम्म पुर्‍याएको थियो। अवतरण गरिसकेपछि एम्बुलेन्सले घाइतेहरूलाई मस्कोसम्म पुर्‍याएको थियो।
एउटा राज्य समाचार आयोगको प्रतिवेदन अनुसार, गलेभियभबाट भाग्नको लागि तेस्रो तलाको झ्यालबाट हामफाल्दा घाइते भएका दुई विद्यार्थीहरूको मृत्यु भएको जनाएको थियो।
घटना पश्चात्
गोली चलेपछि सङ्घीय सुरक्षा सेवाका सेनाहरू भवनमा प्रवेश गरेका थिए। उक्त विद्यालयको सबै दोस्रो पटकको कक्षाहरू रद्द गरिएको थियो र उक्त विद्यालयमा प्रवेश निषेध गरिएको थियो। १२ मेलाई शोकको दिन घोषणा गरिएको थियो। मे ११ र १२ गतेका लागि तय गरिएको सांस्कृतिक तथा मनोरञ्जनात्मक कार्यक्रम पनि रद्द गरिएको थियो।
तातारस्तानका अधिकारीहरूले मृतकको प्रत्येक परिवारलाई एक लाख रूबल भुक्तानी पठाएका थिए। ठूलो शारीरिक क्षति भएका छ जना पीडित प्रत्येकलाई ४०० हजार रुबल पठाइएको थियो भने घाइतेहरूको परिवारलाई २००–४०० हजार रूबलको भुक्तानी गरिएको थियो। यसबाहेक, रूसी रेडक्रस सोसाइटीले गोली हानाहानको सिकार भएकाहरूको लागि २ लाख रूबल जम्मा गरेको थियो।
बन्दुक नियन्त्रण प्रस्ताव
राष्ट्रपति भ्लादिमिर पुतिनले पीडितहरूका नातेदारहरूलाई शोक व्यक्त गर्दै सरकारलाई देशको बन्दुक कानूनलाई कडा बनाउन आदेश दिएका थिए। सुरक्षा तथा भ्रष्टाचार विरोधी राज्य सभा समितिका अध्यक्ष भासिली पिस्कारेभले बन्दुक अनुमति पत्र प्राप्त गर्न कठोर प्रतिबन्धको मसौदा विधेयकलाई कार्य समूहले १२ मेमा विचार गर्ने र १८ मेमा राज्य सभाद्वारा विधेयक माथि मतदान गरिने बताइएको थियो। २०२० डिसेम्बरमा राज्यसभामा पेश गरिएको उक्त विधेयकले दुई वा सोभन्दा बढी सजाय पाएका वा मादक पदार्थ सेवन गरी सवारी साधन चलाउँदै पक्राउ परेका नागरिकलाई आफ्नै हतियारको इजाजत पत्र प्राप्त गर्न रोक लगाएको छ।
संयुक्त रूसको साधारण परिषद्का सचिव आन्द्रे तुर्चाकले बन्दुकको तस्कर सम्बन्धी कानुनलाई कडा बनाउनुपर्ने र विद्यालयको सुरक्षाका लागि उत्तम तरिका खोज्नुपर्ने आवश्यकतामाथि जोड दिएका थिए। राज्यसभाका अध्यक्ष भ्याचेस्लाभ भोलोदिनले अस्थिर नागरिकहरूलाई हतियार प्राप्त गर्नबाट रोक्न प्रक्रियाको आवश्यकता परेको बताएका थिए। उनले हतियार प्राप्त गर्न झूटो प्रमाणपत्र वितरण गर्नेहरू माथि कठोर जिम्मेवारी वहन गर्नुपर्ने आवश्यकता पनि व्यक्त गरेका थिए।
मानव अधिकार लोकपाल तात्याना मोस्काल्कोभाले हतियार प्राप्त गर्न उमेर बढाएर २१ बनाउने प्रस्ताव गरेका थिए। रूसका राष्ट्रिय सुरक्षाका निर्देशक भिक्तोर जोलोतोभले हतियारको लागि अनुमति प्राप्त गर्दा अनिवार्य मनोवैज्ञानिक परीक्षणको प्रस्ताव राखेका थिए। उनले अनुमति पत्र प्राप्त गर्न कम्तीमा २१ वर्ष हुनुपर्ने प्रस्ताव राखेका थिए।
अन्य ऐन
भोलोदिनले अतिवादी र हिंसात्मक सामग्रीलाई कम गर्न इन्टरनेटमा आफ्नो नाम नखुलाउने प्रस्ताव पनि पेश गरेका थिए।
उच्च कोस्ट
उच्च कोस्ट फिनल्यान्डको विश्व सम्पदा क्षेत्र हो । यो क्षेत्रलाई युनेस्कोले सन २००० मा विश्व सम्पदा क्षेत्र घोषणा गरेको थियो ।
फ्रान्सको राष्ट्रपति
फ्रान्सेली गणतन्त्रका राष्ट्रपति एन्डोराका पदेन सह-राजकुमार, लिजन अफ अनर र नेशनल अर्डर अफ मेरिटका ग्रान्ड मास्टर हुन्। फ्रान्सको राष्ट्रपति रोममा सेन्ट जोन लेटरनको आर्कबासिलिकाको मानार्थ प्रोटो-क्यानन पनि हुन्, यद्यपि केहीले विगतमा यो उपाधी अस्वीकार गरेका छन्। फ्रान्सेली गणतन्त्रका वर्तमान राष्ट्रपति इमानुएल म्याक्रोन हुन्, जो १४ मे २०१७ मा फ्रँस्वा ओलँदको उत्तराधिकारी बने।
अवधि सीमा
सन् १९६२ को राष्ट्रपति जनमत संग्रह पछि, राष्ट्रपति प्रत्यक्ष रूपमा बालिग मताधिकार द्वारा चुनिन्छ; पहिले उनीहरू इलेक्टोरल कलेजबाट निर्वाचित भएका थिए। सन् २००० को जनमत संग्रहपछि राष्ट्रपतिको कार्यकाल सात वर्षबाट घटाएर पाँच वर्षमा पुर्याइयो ; छोटो अवधिको लागि पहिलो राष्ट्रपति चुनाव २००२ मा भएको थियो।
उत्तराधिकार र असक्षमता
राष्ट्रपतिको पदमा मृत्यु, बर्खास्त हुँदा वा राजीनामा गरेपछि रिक्त हुन्छ। राष्ट्रपतिको पद रिक्त हुँदा सिनेटको अध्यक्षले कार्यवाहक राष्ट्रपतिको रूपमा कार्यभार ग्रहण गर्दछ। एलेन पोहर ले दुई पटक यस कार्यवाहक राष्ट्रपति पदमा ग्रहण गरेका छन् र सेवा गर्ने एक मात्र व्यक्ति हुन्,: पहिलो पटक १९६९ मा चार्ल्स डे गाउलको राजीनामा पछि र दोस्रो पटक १९७४ मा जर्जस पोम्पिडाउको मृत्यु हुँदा।
यस अवस्थामा, सिनेटको अध्यक्ष गणतन्त्रको कार्यवाहक राष्ट्रपति बन्छ; तिनीहरू निर्वाचित राष्ट्रपति जस्तो गणतन्त्रको नयाँ राष्ट्रपति बन्न सक्दैनन् र त्यसैले सिनेटको अध्यक्षको रूपमा आफ्नो पदबाट राजीनामा दिनु पर्दैन।
पिपरा दीक्षित
पिपरा दीछित उत्तर प्रदेशको देवरिया जिल्लामा पर्ने एउटा गाउँ हो। यो गाउँ भटनी खण्ड र सलेमपुर तहसील अन्तर्गत रहेको छ। यो गाउँमा मन्दिर, देह बाबाको स्थान लगायतका धार्मिक स्थानहरू रहेका छन्। यस गाउँमा बसोबास गर्ने मानिसहरू मुख्यतया हिन्दी र भोजपुरी भाषा बोल्दछन्।
आइक्युटेल
आइक्युटेल एक उत्पादकता अनुप्रयोग हो जसले प्रयोगकर्ताहरूलाई ई-डाँक, कार्य, परियोजना, पात्रो, सम्पर्क, एभरनोटका सामग्री लगायतका अधिक एकल अनुप्रयोगमा प्रबन्ध गर्न अनुमति दिन्छ। आइक्युटेल एक वेब अनुप्रयोगका साथ साथै आइओएस र एन्ड्रोइड अनुप्रयोगको रूपमा उपलब्ध थियो। सबै प्रयोगयोगकर्ताहरूका जानकारीहरू स्वत: सबै उपकरणहरू बीच समक्रमित भएको थियो। यसका आइओएस र एन्ड्रोइड अनुप्रयोगहरूले अफलाइन पहुँचलाई समर्थन गर्दथे। यस अनुप्रयोगलाई डेभिड एलेनको गेटिङ थिङ्स डन नामक पुस्तक वर्णन गरिएको अवधारणा र विधिहरूको कार्यान्वयन गर्न पनि प्रयोग गर्न सकिन्छ। कम्पनीको प्रधान कार्यालय संयुक्त राज्य अमेरिकाको न्यू जर्सीमम अवस्थित थियो।
इतिहास
आइक्युटेललाई सन् २०१३ मा रान फ्लामद्वारा विकास तथा सार्वजनिक गरिएको थियो।
सन् २०१५ मा, प्रिमियम र प्लेटिनम सदस्यता योजनाहरू पेश गरिएको थियो जसले नि: शुल्क प्रयोगकर्ता संस्करणको कायम गरेको थियो।
अप्रिल २०१७ मा, यसको नयाँ वेब अनुप्रयोगको प्रक्षेपण गरिएको थियो।
३१ जुलाई २०१७ मा, आइक्युटेलका सबै सेवाहरू पूर्ण रूपमा बन्द गरिएको थियो।
उत्पादकता विधि
आइक्युटेल, गेटिङ थिङ्स डन (पुस्तक) उत्पादकत्व विधिका साथ उपयुक्त बनाउन बनावट गरिएको थियो। प्रयोगकर्ताहरूले गेटिङ थिङ्स डनका सूचीहरूको प्रयोग गर्न सक्दछन्।
वेब अनुप्रयोग, आइओएस वा एन्ड्रोइड अनुप्रयोगको प्रयोग गरेर, प्रयोगकर्ताहरूले उनीहरूको ईमेललाई द्रुत प्रक्रियामा लागू गर्न सक्दछन्। ई डाँकलाई कार्य, परियोजना, आदिमा परिवर्तन गरिएको थियो र मूल ई डाँकलाई डाँक बाकसबाट हटाइएको थियो। ई डाँक, सृजना गरिएका वस्तुहरूको अंश बनेको थियो (उदाहरणका लागि कार्य, परियोजना, इत्यादि)। यसलाई जिमेलमा सबै डाँक फोल्डर र गैर जिमेलमा सङ्ग्रह फोल्डरमा पनि हेर्न सकिन्छ।
आइक्युटेल सुविधाहरूमा ई-डाँक, पात्रो, सम्पर्क, सूची प्रबन्धन, साझेदारी र टोलीका सदस्यहरूको सामेल छन्। यसका सबै सुविधाहरू एभरनोट र आइक्लाउड जस्ता सामान्यतया प्रयोग हुने सङ्गठन सफ्टवेयरहरूसँग उपयुक्त थिए।
हरित गृह
हरित गृह (अङ्ग्रेजी Greenhouse) एकप्रकारको काँच वा प्याष्टिकको घर हो । विभिन्न प्रकारका बोटबिरुवालाई बेमौसममा हुर्काउन यस्तो घर बनाइएको हुन्छ । यस्तो घरमा ताप नियन्त्रण गरिएको हुन्छ ।
यो पनि हेर्नुहोस्
हरितगृह प्रभाव
भाषा नीति
भाषा नीति एक अन्तःविषय शैक्षिक क्षेत्र हो। क्षेत्रको रूपमा, भाषा नीतिलाई भाषा योजना भनेर चिनिन्थ्यो र अन्य क्षेत्रहरू जस्तै भाषा विचारधारा, भाषा पुनरुत्थान, भाषा शिक्षा, अन्यसँग सम्बन्धित छ। भाषा नीतिलाई धेरै तरिकामा परिभाषित गरिएको छ।
परिभाषा
भाषा नीति फराकिलो छ, तर यसलाई तीन भागमा वर्गीकृत गर्न सकिन्छ। स्पोल्स्की बर्नार्ड तर्क गर्छन्, "एक उपयोगी पहिलो चरण भनेको वाणी समुदायको भाषा नीतिको तीन घटकहरू बीचको भिन्नता हो: (१) यसको भाषा अभ्यासहरू - यसको भाषिक भण्डार बनाउने प्रजातिहरू बीच चयन गर्ने बानी ढाँचा; (२) यसको भाषा विश्वास वा विचारधारा - भाषा र भाषा प्रयोगको बारेमा विश्वासहरू; र (३) कुनै पनि प्रकारको भाषा हस्तक्षेप, योजना, वा व्यवस्थापनद्वारा त्यो अभ्यासलाई परिमार्जन वा प्रभाव पार्ने कुनै विशेष प्रयास।"
कार्यान्वयन
धेरै देशहरूमा एक विशेष भाषा वा भाषाहरूको सेटको प्रयोगलाई समर्थन गर्न वा निरुत्साहित गर्न डिजाइन गरिएको भाषा नीति छ। यद्यपि राष्ट्रहरूले ऐतिहासिक रूपमा भाषा नीतिहरू प्राय: अरूको खर्चमा एउटा आधिकारिक भाषालाई प्रवर्द्धन गर्न प्रयोग गरेका छन्, धेरै देशहरूले अब क्षेत्रीय र जातीय भाषाहरूको संरक्षण र प्रवर्द्धन गर्ने नीतिहरू बनाएका छन् जसको व्यवहार्यता खतरामा छ। वास्तवमा, भाषिक अल्पसंख्यकहरूको आफ्नो क्षेत्राधिकार भित्रको अस्तित्वलाई आन्तरिक एकताको लागि सम्भावित खतराको रूपमा लिइए पनि राज्यहरूले पनि अल्पसंख्यकहरूलाई भाषिक अधिकार प्रदान गर्नु उनीहरूको दीर्घकालीन हितमा नागरिकहरूको विश्वास प्राप्त गर्ने माध्यम हुन सक्छ भन्ने कुरा बुझ्छन्।
आजको संसारमा सांस्कृतिक र भाषिक विविधताको संरक्षण धेरै वैज्ञानिकहरू, कलाकारहरू, लेखकहरू, राजनीतिज्ञहरू, भाषिक समुदायका नेताहरू, र भाषिक मानव अधिकारका रक्षकहरूको लागि प्रमुख चिन्ताको विषय हो। हाल विश्वमा बोलिने ६००० भाषाहरूमध्ये आधाभन्दा बढी भाषाहरू २१ औं शताब्दीमा लोप हुने खतरामा रहेको अनुमान गरिएको छ।
पेकिङ मान्छे
पेकिङ मान्छे चिनको विश्व सम्पदा क्षेत्र हो । यो क्षेत्रलाई युनेस्कोले सन १९८७ मा विश्व सम्पदा क्षेत्र घोषणा गरेको हो ।
विधायक
प्रदेश सभा को सदस्य (संक्षेप मा एमएलए) त्यो प्रतिनिधि हो जो कुनै निर्वाचन क्षेत्र को मतदाता द्वारा प्रदेश सभा (लेजिस्लेटिव एसेंबली) को चुनाव मा चुनिने गरिन्छ।
रोहित सिंह
रोहित सिंह ( जन्म ११ डिसेम्बर २००४) एक नेपाली क्रिकेटर हुन् जसले BBM स्पोर्ट्स एकेडेमीबाट खेल्छन्। उनले BBM खेलकुद एकेडेमीका लागि अक्टोबर २०१६ मा झापा विरुद्धको तीन खेलको शृङ्खलाबाट लिस्ट ए डेब्यू ।रोहित अक नेपालीको उत्कृष्ट खेलादी हुन।
भाषिका
समाजभाषाविज्ञानमा, एक भाषिका भाषाको एक विशिष्ट रूप हो। यसमा भाषाहरू, बोलीहरू, दर्ताहरू, शैलीहरू, वा भाषाका अन्य रूपहरू, साथै मानक विविधताहरू समावेश हुन सक्छन्। विभिन्न रूपहरूलाई सन्दर्भ गर्न शब्द विविधताको प्रयोगले भाषा शब्दको प्रयोगलाई बेवास्ता गर्छ, जुन धेरै मानिसहरूले मानक भाषासँग मात्र जोड्छन्, र बोली शब्द, जुन प्रायः कम प्रतिष्ठित वा मानिने गैर-मानक प्रजातिहरूसँग सम्बन्धित छ।
बाँफिकोट गाउँपालिका
बाँफिकोट गाउँ पालिका रुकुम जिल्लाको एक गाउँ पालिका हो। यो गाउँ पालिका प्रदेश न ५ अन्तरगत पर्दछ। यो जिल्ला माओवादी जनयुद्ध र माओवादी प्रभावित जिल्लाको नाममा चर्चित छ।
भाषिका
बोली
बोली र उच्चारण शब्दहरू प्राय: दैनिक बोलीमा समानार्थी रूपमा प्रयोग गरिन्छ, तर भाषाविद्हरूले दुई सर्तहरू फरक रूपमा परिभाषित गर्छन्। उच्चारणले सामान्यतया उच्चारणमा भिन्नताहरूलाई जनाउँछ, विशेष गरी ती जुन भौगोलिक वा सामाजिक भिन्नताहरूसँग सम्बन्धित छन्, जबकि बोलीले व्याकरण र शब्दावलीमा भिन्नताहरूलाई पनि जनाउँछ। भाषाबाट बोलीको भिन्नताको समस्यालाई पन्छाउनको लागि, केही भाषाविद्हरूले साम्प्रदायिक शब्द प्रयोग गर्दै आएका छन् - "कुनै विशिष्ट समुदायमा बाँधिएको कुनै पनि वाणी परम्पराको लागि तटस्थ शब्द" भनेर परिभाषित गरिएको छ।
मानक भाषा
धेरै भाषाहरूमा मानक विविधता छ जुन अर्ध-कानूनी अधिकारीहरू वा अन्य सामाजिक संस्थाहरू, जस्तै स्कूल वा मिडियाहरूद्वारा प्रिस्क्रिप्टिभ रूपमा चयन र प्रचार गरिन्छ। मानक प्रजातिहरूलाई अन्य, गैर-मानक लेक्चरहरू भन्दा बढी सामाजिक-भाषिक प्रतिष्ठा प्रदान गरिन्छ र सामान्यतया भाषाका वक्ताहरूले "सही" भनेर सोचेका छन्।
झौकोउदियान
झौकोउदियान चिनको विश्व सम्पदा क्षेत्र हो । यो क्षेत्रलाई युनेस्कोले सन १९८७ मा विश्व सम्पदा क्षेत्र घोषणा गरेको हो ।
युइएफए युरो २०१२
युइएफए युरो २०१२ (अङ्ग्रेजी रूप: 2012 UEFA Championship वा UEFA Euro 2012 ) १४औँ युरोपेली अन्तर्राष्ट्रिय पुरुष फुटबल प्रतियोगिता हो । यो पोल्यान्ड र युक्रेनमा मा ८ जुन देखि १जुलाई २०१२ सम्म सञ्चालन भएको हो ।यस युरोकपमा १६ सहभागी राष्ट्रहरूले भाग लिएका थिए । स्पेनले यश प्रतियोगिता जिते सँगै हालसम्म सन् २००८ र सन् २०१२ गरी दुई पटक जित्न सफल राष्ट्र बनेको थियो ।
स्पेनले विजेता भएसँगै सन् २०१३ मा ब्राजिलमा भएकोफिफा कन्फेडेरेसन कप मा सहभागी भएको थियो ।
नेपाल कानुन व्यवसायी परिषद्
नेपाल कानुन व्यवसायी परिषद् कानुन व्यवसायीलाई इजाजत दिने, व्यावसायिक आचरणको अनुगमन तथा छानबिन गर्ने र दोषी देखिएमा गल्तीअनुसारको सजाय दिने एक अविच्छिन्न उत्तराधिकारवाला स्वशासित संगठित संस्था हो । कानुन व्यवसायीहरूको हक हितको संरक्षण गरी समाजप्रति बढी जिम्मेवारीपूर्ण सेवा सञ्चालन गर्नु यसको मुख्य उद्देश्य हो ।
इतिहास
यो परिषद् स्थापना हुनुअघि तत्कालीन कानुन व्यवसायी ऐन, २०२५ अनुसार कानुन व्यवसायीहरूलाई प्रमाणपत्र दिने, दर्ता अभिलेख राख्ने र व्यावसायिक अनुशासनमा नरहेका कानुन व्यवसायीलाई सजाय गर्ने कार्य सर्वोच्च अदालतबाट हुँदै आएको थियो । नेपाल कानुन व्यवसायी परिषद् ऐन, २०५० यस परिषद्को स्थापना भएको हो ।परिषद् स्थापना भएपछि कानून व्यवसायमा प्रवेश गर्नेहरूको परीक्षा लिने, कानुन व्यवसायीमा नाम दर्ता गर्ने, व्यावसायिक आचारसंहिता निर्धारण गर्ने, तोकिएको व्यावसायिक आचारसंहिता अनुरूप कानुन व्यवसायीले काम गरे नगरेको सम्बन्धमा अनुगमन गर्ने, व्यावसायिक आचरण विरूद्ध गरेको कार्यसम्बन्धी उजुरी लिने र अनुशासनमा सजाय गर्ने, व्यवसायमा संलग्न कानुन व्यवसायीहरूको अभिलेख अद्यावधिक राख्ने, व्यवसायलाई गरिमामय बनाउन आवश्यक प्रशिक्षण तथा तालिमको व्यवस्था गर्ने, कानुन व्यवसायीको इज्जत, प्रतिष्ठा, सुरक्षा, हकहित तथा सुविधाको संरक्षण गर्ने, कानुन व्यवसायीको हित अभिवृद्धिका कार्य गर्ने र स्तरीय कानुनी शिक्षालाई प्रोत्साहन दिन उपयुक्त शैक्षिक मापदण्ड सिफारिस गर्ने कार्य परिषद्ले गर्दछ ।
कार्यक्षेत्र
नेपाल कानुन व्यवसायी परिषदको कार्यक्षेत्र यसप्रकार तोकिएको छ - (क) कानुन व्यवसायमा प्रवेश गर्नेहरूको परीक्षा लिने,
(ख) कानुन व्यवसायीमा नाम दर्ता गर्ने र व्यवसायमा संलग्न कानून व्यवसायीहरूको अभिलेख अद्यावधिक राख्ने,
(ग) व्यावसायिक आचारसंहिता निर्धारण गर्ने,
(घ) तोकिएको व्यवसायिक आचारसंहिता अनुरूप कानून व्यवसायीले काम गरे नगरेको सम्बन्धमा अनुगमन गर्ने,
(ङ) व्यावसायिक आचरण विरूद्ध गरेको कार्यसम्बन्धी उजूरी लिने र अनुशासनमा कारवाही र सजाय गर्ने,
(च) कानून व्यवसायीको इज्जत, प्रतिष्ठा, सुरक्षा, हकहित तथा सुविधाको संरक्षण गर्ने र व्यवसायलाई गरिमामय बनाउन आवश्यक प्रशिक्षण तथा तालीमको व्यवस्था गर्ने,
(छ) स्तरीय कानूनी शिक्षालाई प्रोत्साहन दिन कानून व्यवसायको लागि उपयुक्त शैक्षिक मापदण्डको सिफारिश गर्ने,
(ज) नेपाल कानूनहरूको वार्षिक सर्वेक्षण तथा कानून व्यवसायीहरूको दर्ता एवम् अद्यावधिक लगत एवम् परिषद्को गतिविधिहरूको सार्वजनिक जानकारीका लागि आवश्यक प्रकाशनको व्यवस्था गर्ने ।
पकौडा
पकौडा वा पकौडी भारतीय उपमहाद्वीपबाट उत्पत्ति भएको एक मसलादार खाजा हो। दक्षिण एसियाका विभिन्न देशहरूमा यो सडक विक्रेताहरूद्वारा बेचिन्छन् भने युरोप लगायत संयुक्त अधिराज्यको रेस्टुरेन्टहरूको खाना सूचीमा यसलाई स्थान दिइन्छ। यसमा प्रायः तरकारीहरू जस्तै आलु र प्याज प्रयोग गरिन्छ जसलाई मसलादार बेसारको पिठोमा लेपर तेलमा राताम्मे बनाइन्छ।
नामकरण
पकौडा शब्द संस्कृत भाषाको 'पक्ववट'बाट आएको हो, पक्वा ('पकाएको') र वाट ('सानो गाँठो') वा यसको व्युत्पन्न वाटका, 'तेल वा घिउमा भुटेको दालबाट बनेको गोलो केक'बाट आएको हो।
तयारी
पकोराहरू सामग्रीहरू, सामान्यतया तरकारीहरू, मसलादार ब्याटरमा, त्यसपछि गहिरो फ्राइ गरेर बनाइन्छ। पकोराका सामान्य प्रजातिहरूले प्याज, कुखुरा, अर्बी जरा र पातहरू, बैंगन, आलु, खुर्सानी, पालक, पनीर, काउली, पुदिना, केर वा बच्चा मकै प्रयोग गर्छन्।
ब्याटर सामान्यतया चनाको पीठो वा चना र चामलको पीठोको मिश्रणले बनाइन्छ तर भेरियन्टहरूले अन्य पीठोहरू प्रयोग गर्न सक्छन्, जस्तै अनाजको पीठो। ब्याटरमा प्रयोग हुने मसलाहरू पकाउनेमा निर्भर हुन्छन् र स्थानीय परम्परा वा उपलब्धताको कारणले छनौट गर्न सकिन्छ; प्रायः यसमा खुर्सानी, मेथी र धनिया जस्ता ताजा र सुकेको मसलाहरू समावेश हुन्छन्।
पकौडाहरू खाजा वा भूख बढाउने रूपमा खाइन्छ, प्रायः चटनी वा राइताको साथमा। उनीहरूलाई भारतीय विवाह समारोहहरूमा पाहुनाहरूलाई मसाला चाइ पनि दिइन्छ।
हरितगृह प्रभाव
कलकारखानाबाट निस्किएको धुवाँ, माटरगाडीको धुवाँ, धुलो तथा वनजङ्गलको विनाशका कारणले गर्दा वायुमण्डलमा कार्वनडाइअक्साइड तथा अन्य प्रदूषक ग्यासको मात्रामा वृद्धि हुन्छ । यो वृद्धिले गर्दा सूर्यको पृथ्वीमा परेको ताप परावर्तित हुने प्रक्रियामा रोकावट हुन्छ । जसले गर्दा काँचको हरियो घरमा प्रकाश भित्र जाने तर बाहिर नआउने हुनाले तातो भएजस्तै पृथ्वीको तापक्रम वृद्धि भइरहेको छ । यसलाई हरितगृह प्रभाव (अङ्ग्रेजी Green House Effect) भनिन्छ ।
प्रक्रिया
सूर्यबाट विभिन्न विकिरण आइरहेका हुन्छन् । तीमध्ये लघु तरङ्गका विकिरण इन्फ्रारेड रेडिएसन हरू पृथ्वीका सतहमा आइपुगेपछि दीर्घ तरङ्गी विकिरण फार इन्फ्रारेड रेडिएसन मा बदलिन्छ । वायुमण्डलमा रहेका हरित गृह ग्याँसहरूले ती दिर्घ तरङ्गका विकिरणलाई अन्तरिक्षतर्फ जान रोकी आफैँले सोसेर राख्दछन् । यसरी पृथ्वीमा दिर्घ तरङ्गका विकिरण हरू तापको रूपमा वायुमण्डलको तल्लो तहमा थुपृन्छन् र तिनले वायुमण्डललाई न्यानो पारी राख्दछन् । यिनै थुप्रेका विकिरणहरूले वायुमण्डलमा पार्ने विभिन्न असर नै हरित गृह प्रभावको रूपमा देखिन्छ । साधारण्त: यो निरन्तर रूपमा चलिरहने प्रकृया हो । यसलाई पृथ्वी तात्ने प्रकृया पनि भनिन्छ ।
यो पनि हेर्नुहोस्
हरित गृह
नेपाल राष्ट्रिय कलेज
'''एन.आर. (नेपाल राष्ट्रिय) कलेज''' काठमाडौँ जिल्लामा रहेको एक क्याम्पस हो । यो बालाजुमा रेयाको छ । यसले त्रिभुवन विश्वविद्यालयसँग सम्बन्धन लिएको छ।
अनूप जलोटा
अनूप जलोटा (जन्म: सन् १९५३ जुलाई २९) हिन्दू धर्म सम्बन्धी भजन तथा उर्दू गजलकारको रूपमा लोकप्रिय छन्।
छेर्गो री
छेर्गो री वा छेर्को री नेपालको वागमती प्रदेशमा अवस्थित लाङटाङ राष्ट्रिय निकुञ्ज भित्र रहेको हिमाल हो्
अर्धेन्दुभूषण बर्धन
अर्धेन्दुभूषण बर्धन (सन् १९२४ सेप्टेम्बर २४ - सन् २०१६ जनवरी २) एक भारतीय स्वतन्त्रता सेनानी, ट्रेड युनियनका नेता तथा भारतीय कम्युनिस्ट पार्टीका पूर्व महासचिव थिए।
बाल्यकाल
बर्धनको जन्म सन् १९२४ सेप्टेम्बर २४ का दिन ब्रिटिस भारत अन्तर्गत बङ्गाल राज्यको बरिशालमा भएको थियो जुन हाल बङ्गलादेशमा पर्दछ। उनले १५ वर्षको उमेरमा नागपुर सरेपछि साम्यवादलाई ग्रहण गरेका थिए। उनी सन् १९४० मा नागपुर विश्वविद्यालयमा अखिल भारतीय विद्यार्थी सङ्घमा सामेल भएका थिए। उनी सोही वर्ष भारतीय कम्युनिस्ट पार्टीमा (तत्कालीन समयमा प्रतिबन्धित) सामेल भएका थिए। उनी नागपुर विश्वविद्यालय विद्यार्थी सङ्घका अध्यक्ष थिए। उनी आफ्नो अध्ययन जारी राख्दै एक पूर्णकालिक विद्यार्थी सङ्गठक बनेका थिए। वर्धनले अर्थशास्त्र र कानूनमा स्नातकोत्तर उतीर्ण गरेका थिए।
ट्रेड युनियनवाद र राजनीति
बर्धनले कपडा, बिजुली, रेलवे, रक्षा आदि जस्ता विभिन्न क्षेत्रहरूका श्रमिकहरूसँग काम गरेका थिए। नागपुरबाट विभिन्न समयकालमा निर्वाचन लडेतापनि उनले एकपटक मात्र सन् १९५७ मा स्वतन्त्र उम्मेदवारको रूपमा महाराष्ट्र विधान सभाको लागि निर्वाचित भएका थिए। उनले महाराष्ट्रको एकीकरणमा पनि महत्वपूर्ण भूमिका खेलेका थिए। बर्धन राष्ट्रिय राजनीतिमा प्रवेश गर्दै दिल्ली गएका थिए। उनी सन् १९९५ मा अखिल भारतीय ट्रेड युनियन काङ्ग्रेसका महासचिव बन्दै सन् १९९५ मा भारतीय कम्युनिस्ट पार्टीको उपमहासचिव बनेका थिए। इन्द्रजीत गुप्ता संयुक्त मोर्चा सरकारमा गृहमन्त्रीको रूपमा सामेल भएपछि गुप्ताद्वारा पार्टीको महासचिव पदबाट राजीनामा दिए लगत्तै उनको ठाउमा बर्धन भारतीय कम्युनिस्ट पार्टीको महासचिव बनेका थिए। बर्धन सन् १९९६ देखि सन् २०१२ सम्म पार्टीका महासचिव थिए।
उनी लालकृष्ण आडवाणीको रथयात्राको प्रतिक्रियामा सुरु गरिएको अभियानको लागि सम्झिन्छन्। बर्धनले धर्मनिरपेक्ष भारतको समर्थन गर्दछन्। बर्धन संयुक्त प्रगतिशील गठबन्धन सरकारको गठनमा एक महत्वपूर्ण भूमिका निभाएका थिए जुन भारतीय कम्युनिस्ट पार्टीद्वारा समर्थित थियो। उनी भारतका राष्ट्रपतिको प्रतिष्ठित पदमा राजस्थानकी तत्कालीन गभर्नर प्रतिभा पाटिलको उम्मेदवारीलाई समर्थन गर्नेहरू मध्येका थिए।
व्यक्तिगत जीवन
बर्धनले सरस्वती विद्यालय उच्च माध्यमिक विद्यालय, शङ्कर नगर, नागपुरकी शिक्षिका पद्मासँग विवाह गरेका थिए। उनीहरूको एक छोरा अशोक र एक छोरी अलका बरुआ छन्। पद्माको सन् १९८६ मा मृत्यु भएको थियो। उनको मृत्यु पछि बर्धनले आफ्नो जीवन दिल्लीमा भाकपाको मुख्यालय अजोय भवनमा एक सानो कोठामा बिताएका थिए। बर्धन मराठी, बङ्गाली, उर्दू, हिन्दी र अङ्ग्रेजी भाषाहरूमा धाराप्रवाह थिए। बर्धनको नागपुरकी भारतीय जनता पार्टीकी वरिष्ठ नेत्री सुमतिताई सुक्क्लीकरसँग भाइ जस्तो सम्बन्ध थियो। यद्यपि उनीहरू एक अर्काको विरुद्ध चुनाव लडेका थिए।
मृत्यु
बर्धन सन् २०१५ को डिसेम्बरमा पक्षघातबाट पिडित भएका थिए त्यसपछि उनलाई अस्पताल भर्ना गरिएको थियो। उनको ९१ वर्षको उमेरमा सन् २०१६ जनवरी २ का दिन नयाँ दिल्लीको गोविन्द बल्लभ पन्त अस्पतालमा मृत्यु भएको थियो।
उनको मृत्युमा भारतका राष्ट्रपति प्रणब मुखर्जी, भारतका प्रधानमन्त्री नरेन्द्र मोदी र काङ्ग्रेसका अध्यक्ष सोनिया गान्धी सहित धेरैले शोक व्यक्त गरेका थिए।
नेपाली बैङ्क नोटहरू
नेपालमा बैङ्क नोटको सुरुवात वि.स. २००४ सालदेखि भएको थियो। नेपालमा बैङ्क नोटको सुरुवात राजा त्रिभुवनका पालादेखि भएको थियो भने चार फरक-फरक राजाहरूको पालमा नेपालमा बैङ्क नोटहरू प्रचलनमा आएको थिएँ। नेपालमा राजतन्त्रको पतनपश्चात् नोटहरूमा राजाको स्थानमा विश्वकै सर्वोच्च शीखर सगरमाथा राखिएको थियो।
१९७९ - २००२
यस १०७९ देखि २००२ सम्म नेपालमा राजा वीरेन्द्रलेको शासन कालमा दुई फरक संस्करणमा बैङ्क नोटहरू निस्कासन भएको थियो। पहिलो संस्करणमा राजकुमारको पोशाकमा युवा राजा वीरेन्द्रको तस्बिर अङ्कित रहेको थियो। भने दोस्रो संस्करणमा नेपालको आधिकारिक राजाको पोशाकमा राजा वीरेन्द्रको तस्बिर रहेको छ।
२००७-२०००८
नेपालमा राजतन्त्रको अन्त्य पश्चात् पहिलोपटक सन् २००७ तथा २००८ मा गरी नेपाली नयाँ बैङ्क नोटहरूको निस्कासन गरिएको थियो।
चपाती
चपाती भारतीय उपमहाद्वीपबाट उत्पत्ति भएको अखमिरी रोटी हो। चपातीहरू आटा भनेर चिनिने गहुँको पिठोबाट बनाइन्छ, पानीमा आटा, तेल (ऐच्छिक), नुन (वैकल्पिक) एक मिश्रण गर्ने भाँडोमा मिसाइन्छ जसलाई परात भनिन्छ, र तवा (फ्लैट स्किलेट) मा पकाइन्छ।
चपातीहरू भारतीय उपमहाद्वीपबाट आएका आप्रवासीहरू, विशेष गरी मध्य एसिया, दक्षिणपूर्व एसिया, पूर्वी अफ्रिका र क्यारिबियन टापुहरूमा भारतीय व्यापारीहरूद्वारा विश्वका अन्य भागहरूमा पनि परिचय गराइएका थिए।
इतिहास
चपाती रोटी वा रोटा (रोटी) को रूप हो। शब्दहरू प्राय: एकान्तर रूपमा प्रयोग गरिन्छ। चपत शब्द (हिन्दी: चपाट) को अर्थ "थप्पड" वा "चप्पट" हो, जसले हातको भिजेको हत्केलाको बीचमा पीठो थप्पड गरेर पातलो पीठोको गोल टुक्रा बनाउने परम्परागत विधिलाई वर्णन गर्दछ। प्रत्येक थप्पडको साथ, आटाको टुक्रा घुमाइएको छ।
बनाउने
चपातीहरू गहुँको पीठो, नुन र पानी समावेश गरी नरम आटा प्रयोग गरेर बनाइन्छ। यो अधिकांश पश्चिमी शैलीको सम्पूर्ण गहुँको पीठो भन्दा धेरै राम्रोसँग भुइँमा छ।
भारतीय उपमहाद्वीपका धेरैजसो भागहरूमा, रोटी, पराठा, कुल्चा, पुरी र नान जस्ता क्षेत्रमा खाइने चपाती र अन्य सम्बन्धित फ्ल्याटब्रेडहरू बीच खाना पकाउने प्रविधि, बनावट र विभिन्न प्रकारका पीठोको प्रयोगको आधारमा भिन्नता छ।
शेख अबुलकलाम आजाद
शेख अबुलकलाम आजाद (प्रसिद्ध नाम: फूल बाबु) नेपाली राजनीतिज्ञ, समाज सेवी, रौतहट प्रदेश सभा निर्वाचन क्षेत्र ४ (ख) को सदस्य तथा पूर्व गाविस अध्यक्ष हुन् ।
प्रारम्भिक जीवन
शेख अबुलकलाम आजादको जन्म रौतहटको गम्हरियामा भएको हो ।
स्थानीय निर्वाचन, २०५४
शेख अबुलकलाम आजादले वि.स. २०५४ मा सम्पन्न स्थानीय तह निर्वाचनमा रौतहट गाविस गम्हरियाबाट अध्यक्ष पद मा चुनाव जितेका थिए । उनले नेकपा एमालेका शेख दाउदलाई हराएका थिए ।
स्थानीय तह निर्वाचन, २०७४
शेख अबुलकलाम आजादले वि.स. २०७४ मा सम्पन्न स्थानीय तह निर्वाचनमा रौतहट गढीमाई नगरपालिकाबाट मेयर पद मा नेपाली कांग्रेसका श्याम यादव सँग झिनो मत ले पराजित भएका थिए । ।
प्रदेशसभा निर्वाचन, २०७४
शेख अबुलकलाम आजादले वि.स. २०७४ मा सम्पन्न प्रदेशसभा निर्वाचनमा रौतहट प्रदेशसभा निर्वाचन क्षेत्र ४ (ख)बाट स्वतन्त्र राजनीतिज्ञको रूपमा चुनाव जितेका छन् । उनले नेकपा एमालेका नागेन्द्र यादवलाई ४,३५६ मतअन्तरले हराएका थिए ।
असिर हिमश्रृङ्खला
असिर हिमशृङ्खला (असिर - नेपाली अनुवाद गाह्रो) दक्षिण पश्चिम साउदी अरबमा अवस्थित हिमाली क्षेत्र हो जून लाल सागरबाट समानान्तर हुँदै फैलिएको छ। यो साउदी अरबको दक्षिण पश्चिम क्षेत्रमा अवस्थित असिर प्रदेशको क्षेत्र अन्तर्गत पर्दछ तथापि, यो सामान्यतया यमनको सीमाको नजिकका क्षेत्रहरू सम्म पनि फैलिएको छ। यस हिम शृङ्खला लगभग १,००,००० वर्ग किलोमिटर (४०,००० वर्ग माइल) क्षेत्रफलमा फैलिएको छ जसमा विभिन्न हिमाल, समथल भूमि र अरबी उच्चभूमिका उपत्यहरू समावेश छन्।  यो सरावत हिम शृङ्खलाको भाग हो तर यसलाई हिम शृङ्खलाको रूपमा परिभाषित गरिँदै आइरहिएको छ जून अरबी प्रायद्वीपको पश्चिमी खण्डहुँदै तिहमाहबाट समानान्तर रूपमा जान्छ। यो प्राय साउदी अरब र यमनको पश्चिम भूभागमा पर्दछ।
असिर हिम शृङ्खला अरबी प्रायद्विपमा पर्ने सबै अग्लो स्थान हो जून पश्चिमदेखि पूर्व सम्म ढल्किएको छ। यस हिम शृङ्खलाको पूर्वी भूभागमा अवस्थित जमिनहरू अरबी खाडी तर्फ झुकेका छन्। भीर जस्ता हिमालहरू यहाँका मुख्य शीर्ष भौगोलिक विशेषता हुन्: लाल सागरबाट समानान्तरहुँदै हिमालहरू उत्तर-दक्षिण दिशामा फैलिएका छन्। यस ओरालो हिमाली क्षेत्रमा विभिन्न ३,००० मिटर भन्दा अग्ला हिमालहरू अवस्थित छन् जसमध्ये जेबल सुयाब पनि ३,७६० मिटर उचाईमा रहेको छ। यो हिमाल यमन र अरबी प्रायद्विपको सबैभन्दा अग्लो हिमाल हो।
भूगोल
यस हिम शृङ्खलामा मुख्यतया चुनढुङ्गा, बालुवाढुङ्गा र शेल पाइन्छन्।
जलवायु तथा कृषि
अधिक मौसमी वर्षाका कारण सउदी अरबको यस क्षेत्रमा उच्चतम औसत वर्षा हुने गरेको छ। प्रत्येक वर्ष ओसिलो क्षेत्रमा, औसत वर्षा लगभग ६०० मिलिमिटर (२४ इञ्च) देखि १,००० मिलिमिटर (३९ इञ्च) सम्म हुने गरेको छ। पूर्वी समथल भूमि र उच्च समस्थलीहरू उच्च भूभाग भन्दा कम वर्षा हुने गरेको छ। यहाँ १०० मिलिमिटर (३.९ इञ्च) देखि ५०० मिलिमिटर (२० इञ्च) सम्म वर्षा हुने गर्दछ।
यस क्षेत्रमा फलाइने अन्नहरू धेरैजसो उच्च पहाडी क्षेत्रहरूमा खेती गरिन्छ। यहाँ गहुँ, कफी, कपास, अदुवा, तरकारी र छोडकाहरू उत्पादन गरिन्छ। यस क्षेत्रमा गाई, भेडा, बाख्रा र उँट पालिन्छ।
जैविक विविधता
क्षेत्रको कठिन भूभागले यस क्षेत्रलाई अद्वितीय जैविक विविधता संरक्षण गर्न मद्दत गरेको छ। यस क्षेत्रमा विभिन्न प्रकारका नयाँ ढुसीहरू पत्ता लगाइएको छ र यहाँ नयाँ नयाँ बोट बिरुवाहरूको पनि खोजी कार्य जारी छ। असिर अरबी चितुवाको प्राकृतिक बासस्थान पनि हो।
लिभ टाईलर
लिभ टाईलर(जन्म: जुलाई १, १९७७ ) एक अमेरिकी अभिनेत्री हुन। उनी चर्चित रक ब्याण्ड एरोस्मिथका सदस्य स्टिभन टाईलरकी छोरी हुन्।
लाडोगा ताल
लाडोगा ताल पश्चिमोत्तरी रूसमा स्थित एक मीठे पानीको ताल हो। यो युरोपको सबैभन्दा ठुलो ताल हो। यो तालको सतहको क्षेत्रफल १७,७०० किमी2 (६,८०० वर्ग माइल) हो।
राष्ट्रिय प्रहरी प्रशिक्षण प्रतिष्ठान
राष्ट्रिय प्रहरी प्रशिक्षण प्रतिष्ठान नेपाल प्रहरीको प्रमूख प्रशिक्षण केन्द्र हो । यो काठमाडौँको महाराजगन्जमा अवस्थित छ । यसले त्रिभुवन विश्वविद्यालयसँग सम्बन्धन लिएको छ।
ईशा फाउन्डेशन
ईशा योग केन्द्र
ईशा योग केन्द्र, ईशा फाउन्डेशन को संरक्षणमा स्थापित संस्था हो । यो बेलिंगिरि पर्वत को तराईमा १५० एकड को हराभरा भूमि मा स्थित छ । घना वन ले घेरिएको ईशा योग केन्द्र नीलगिरि जीवमन्डल को एक हिस्सा हो, जहाँ भरपूर वन्य जीवन छ । आन्तरिक विकासका लागि बनाइएको यो शक्तिशाली स्थान योग का चार मुख्य मार्ग ज्ञान, कर्म, क्रिया र भक्ति लाई सम्पूर्ण मानव समक्ष पुर्याउनको लागि तत्पर र अर्पित छ । यसको परिसरमा ध्यानलिंग योग मन्दिरको प्राण प्रतिष्ठा गरिएको छ ।
वन प्लस
वन प्लस सेन्जेन वेस्ड चाइनिज स्मार्टफोन उत्पादक कम्पनी हो । जसको स्थापना पेटे लौ Pete Lau र कार्ल पेइ Carl Pei ले २०१३ डिसेम्बरमा गरेका हुन् । यो कम्पनीले ३४ वटा राष्ट्र मा जुलाई २०१८ देखि सेवा प्रदान गर्न थालेको हो । यो कम्पनीले नयाँ नयाँ फोन तथा अन्य सामाग्रीहरु उत्पादन गर्दछ ।
सद्गुरु
प्रारम्भिक जीवन
सद्गुरु जग्गी वासुदेवको जन्म ५ सेप्टेम्बर १९५७ मा कर्नाटक राज्य को मैसुर सहरमा भएको हो । उनका पिता डाक्टर थिए । बालक जग्गीलाई प्रकृतिसँग लगाव थियो । उनी यदाकदा केही दिनको लागि जंगल मा गायब हुन्थे । जहाँ उनी अग्ला अग्ला रुखका हाँगाहरूमा बसेर हावाको आनन्द लिन्थे साथै अनायासै गहिरो ध्यानमा प्रवेश गर्दथे । जब उनी घर फर्कन्थे उनको झोलामा साँपहरु भरिएका हुन्थे, जसलाई पकड्न उनी माहिर थिए । ११ वर्षको उमेरमा जग्गी वासुदेवले योग को अभ्यास गर्न सुरु गरे । इनका योग शिक्षक थिए श्री राघवेन्द्र राव, जसलाई मल्लाडिहल्लि स्वामी को नामले चिनिन्छ । मैसूर विश्वविद्यालयमा उनले अंग्रेजी भाषामा स्नातक को उपाधि प्राप्त गरेका छन् ।